EL
21.11.2022
Επίσημη Εφημερίδα της Ευρωπαϊκής Ένωσης
C 441/9
Τρίτον, το Γενικό Δικαστήριο υπέπεσε σε νομικό σφάλμα ή/και σε πρόδηλο σφάλμα εκτιμήσεως καθόσον κατέληξε στο συμπέρασμα ότι ακόμα και εάν οι εξαιρέσεις παρείχαν επιλεκτικό πλεονέκτημα (περίσταση που δεν συντρέχει), κάτι τέτοιο δεν θα μπορούσε να βρει έρεισμα σε πρακτικούς λόγους αναγόμενους στην οργάνωση της διοίκησης.
Τέταρτον, το Γενικό Δικαστήριο υπέπεσε σε νομικό σφάλμα καθόσον δεν έλαβε προσηκόντως υπόψη και εφάρμοσε εσφαλμένα την απόφαση της 12ης Σεπτεμβρίου 2006, Cadbury Schweppes και Cadbury Schweppes Overseas (C-196/04, EU:C:2006:544), κατά την εκτίμηση του ζητήματος του πλαισίου αναφοράς, του επιλεκτικού πλεονεκτήματος ή του ζητήματος κατά πόσον οι εξαιρέσεις (είτε στο σύνολό τους είτε οποιοδήποτε από αυτές) ενδεχομένως δικαιολογούνται από λόγους αναγόμενους στην προστασία της ελευθερίας εγκατάστασης που προβλέπεται στο άρθρο 49 ΣΛΕΕ.
Περαιτέρω ή επικουρικώς, το Γενικό Δικαστήριο δεν αιτιολόγησε επαρκώς τα συμπεράσματά του επί του ζητήματος αυτού.
(1)
ΕΕ 2019, L 216, σ.
1.
Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 19 Αυγούστου 2022 — Autorità di Regolazione per Energia Reti e Ambiente (ARERA) κατά Fallimento Esperia SpA, Gestore dei Servizi Energetici SpA — GSE (Υπόθεση C-558/22) (2022/C 441/13) Γλώσσα διαδικασίας: η ιταλική Αιτούν δικαστήριο Consiglio di Stato
Διάδικοι στην υπόθεση της κύριας δίκης Αναιρεσείουσα: Autorità di Regolazione per Energia Reti e Ambiente (ARERA) Αναιρεσίβλητες: Fallimento Esperia SpA, Gestore dei Servizi Energetici SpA — GSE
Προδικαστικά ερωτήματα Αντιβαίνει — στο άρθρο 18 ΣΛΕΕ, κατά το μέρος που απαγορεύει κάθε διάκριση λόγω ιθαγένειας εντός του πεδίου εφαρμογής των Συνθηκών· — στα άρθρα 28 και 30 ΣΛΕΕ, κατά το μέρος που προβλέπουν την κατάργηση των τελωνειακών δασμών επί των εισαγωγών και των μέτρων ισοδυνάμου αποτελέσματος· — στο άρθρο 110 ΣΛΕΕ, κατά το μέρος που απαγορεύει τους φόρους επί των εισαγωγών οι οποίοι είναι υψηλότεροι από εκείνους που επιβαρύνουν άμεσα ή έμμεσα τα ομοειδή εθνικά προϊόντα· — στο άρθρο 34 ΣΛΕΕ, κατά το μέρος που απαγορεύει τη θέσπιση μέτρων αποτελέσματος ισοδυνάμου προς ποσοτικούς περιορισμούς επί των εισαγωγών· — στα άρθρα 107 και 108 ΣΛΕΕ, κατά το μέρος που απαγορεύουν την εφαρμογή μέτρου κρατικής ενίσχυσης μη κοινοποιηθέντος στην Επιτροπή και μη συμβατού με την εσωτερική αγορά· — στην οδηγία 2009/28/ΕΚ (1), κατά το μέρος που αυτή επιδιώκει την προώθηση του ενδοκοινοτικού εμπορίου πράσινης ηλεκτρικής ενέργειας ενθαρρύνοντας, επιπλέον, την προώθηση των παραγωγικών ικανοτήτων των επιμέρους κρατών μελών